Here is a page extracted from Wikipedia that may contain CSS, HTML, and a lot of unformatted text.

Title: Kareem Abdul-Jabbar
Content: Kareem Abdul-Jabbar, naixiu como Ferdinand Lewis Alcindor, Jr. y conoixiu esportivament como Abdul-Jabbar y dinantes Lew Alcindor, o 16 d'abril de 1947 de Harlem, Nueva York Estaus Unius) ye un chugador estausunidense profesional de baloncesto, hue retirau d'a practica esportiva. Tien una altaria de 2,18 metros y ocupaba a posición de pivot y ye conoixiu prencipalment por estar o pivot titular de Los Angeles Lakers mientres 14 temporadas.

Mientres as suyas dos primeras temporadas como chugador de baloncesto yera conoixiu como Lew Alcindor antes que cambiase o suyo nombre en zaguerías de 1971, cuantos anyos dimpués de convertir-se a o Islam, a lo cual plegó dimpués de leyer a obra The Autobiography of Malcolm X. 

Abdul-Jabbar deixó o baloncesto a la edat de 42 anyos como o maximo anotador, taponador, reboteador esfensivo y con mas partius y menutos disputaus en a historia d'a NBA, amás de poseyer lo récord de mas MVP d'a temporada (6) y estar lo chugador que mas All-Star Game ha disputau (19).

Mientres y dimpués a suya vida esportiva Abdul-Jabbar estió y ye ye un personache muito popular y aprofitó a suya fama pa realizar multiples aparicions en series y cintas de cine y televisón. Tamién ye conoixiu per o suyo activismo per os dreitos y reconoixencia d'a importancia en a historia d'os Estaus Unius d'as minorias etnicas, reforzando ixe activismo  con cualques libros escritos por ell.

Trachectoria esportiva

Filmografía 
 Game of Death, en a interpetacion de Mantis, lo defensor d'o cinqueno libel.
 Airplane!, en a interpetacion de Ben Murdock, o copiloto de l'avión.

Obra escrita 
 Knobler, Peter y Abdul-Jabbar, Kareem. Giant Steps, 1987. ISBN 0-553-05044-3.
 Abdul-Jabbar, Kareem. Kareem, 1990. ISBN 0-394-55927-4.
 Alan Steinberg y Abdul-Jabbar, Kareem. Black Profiles in Courage: A Legacy of African-American Achievement, 1996. ISBN 0-688-13097-6.
 Stephen Singular y Abdul-Jabbar, Kareem. A Season on the Reservation: My Soujourn with the White Mountain Apaches, 2000. ISBN 0-688-17077-3.
 Abdul-Jabbar, Kareem. Brothers In Arms: The Epic Story of the 761st Tank Battalion, WWII's Forgotten Heroes. Broadway 2004, ISBN 0-385-50338-5.
 Abdul-Jabbar, Kareem. Coach Wooden and Me: Our 50-Year Friendship On and Off the Court, 2017. ISBN 978-1538760468.
 Abdul-Jabbar, Kareem. Becoming Kareem: Growing Up On and Off the Court, 2017. ISBN 978-0316555388.
 Abdul-Jabbar, Kareem. Mycroft Holmes and The Apocalypse Handbook, 2017. ISBN 978-1785853005.

Vinclos externos 

  Pachina web oficial de Kareem Abdul-Jabbar.
  Ficha d'o chugador en NBA.com
  Ficha d'o chugador en a pachina web oficial d'o The Naismith Memorial Basketball Hall of Fame.

Chugadors de baloncesto d'os Estaus Unius
Chugadors de baloncesto d'a NBA
Chugadors de baloncesto d'os Milwaukee Bucks
Chugadors de baloncesto d'os Los Angeles Lakers
Naixius de Nueva York
1947 (naixencias)